b'\n_START_ARTICLE_\nNegu\xc5\xa1\n_START_PARAGRAPH_\nN\xc3\xa9gu\xc5\xa1, oziroma n\xc3\xa9gu\xc5\xa1 negasti (giz \xe1\x8a\x95\xe1\x8c\x89\xe1\x88\xa0 \xe1\x8a\x90\xe1\x8c\x88\xe1\x88\xa5\xe1\x89\xb5 - kralj kraljev) je bil dedni naslov vladarja Etiopije do abolicije monarhije leta 1975. Negu\xc5\xa1 je bil \xc5\xa1ef dr\xc5\xbeave in vlade, z odlo\xc4\x8dilno izvr\xc5\xa1no, sodno in zakonodajno oblastjo. National Geographic je ozna\xc4\x8dil imperialno Etiopijo kot\xc2\xa0\xc2\xbbustavno monarhijo po imenu, ki je bila dejansko samodr\xc5\xa1ka.\xc2\xab_NEWLINE_Naziv\xc2\xa0\xc2\xbbkralj kraljev\xc2\xab, ki se v ve\xc4\x8d jezikih velikokrat napa\xc4\x8dno imenuje cesar (imperator), sicer izvira iz starove\xc5\xa1ke Mezopotamije, vendar je bil izpri\xc4\x8dan v Aksumu s kraljem Sembroutesom (okoli 250). Yuri M. Kobishchanov ocenjuje pojavitev naziva v \xc4\x8das perzijske zmage nad Rimskim imperijem med letoma 296 in 297.  Naziv se je v sodobni rabi pojavil vsaj za \xc4\x8dasa vladanja Jekuna Amlaka v 13. stoletju. Tedaj je pomenilo, da so podrejeni uradniki in vazalni vladarji, \xc5\xa1e posebej vazali iz God\xc5\xbeama, Velege, pomorskih pokrajin in kasneje iz \xc5\xa0oe, prejeli \xc4\x8dastni naziv negu\xc5\xa1, kar pomeni\xc2\xa0\xc2\xbbkralj\xc2\xab._NEWLINE_Negu\xc5\xa1eva soproga se je imenovala etege, Zavditu pa je imela \xc5\xbeensko obliko naziva nigaste negasti (\xc2\xbbkraljica kraljev\xc2\xab).'